ระเบียบกรุงเทพมหานครระเบียบกรุงเทพมหานครว่าด้วยเงินรายได้จากระบบขนส่งมวลชนกรุงเทพมหานครพ.ศ. ๒๕๕๕ โดยที่เป็นการสมควรให้มีระเบียบกรุงเทพมหานครว่าด้วยเงินรายได้จากระบบขนส่งมวลชนกรุงเทพมหานครอาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๑๘ (๒)และข้อ ๒๑ แห่งข้อบัญญัติกรุงเทพมหานคร เรื่อง วิธีการงบประมาณ พ.ศ. ๒๕๒๙ซึ่งแก้ไขเพิ่มเติมโดยข้อบัญญัติกรุงเทพมหานคร เรื่อง วิธีการงบประมาณ (ฉบับที่ ๔)พ.ศ. ๒๕๕๕ ผู้ว่าราชการกรุงเทพมหานคร จึงกำหนดระเบียบขึ้นไว้ ดังต่อไปนี้ข้อ ๑ ระเบียบนี้เรียกว่าระเบียบกรุงเทพมหานคร ว่าด้วยเงินรายได้จากระบบขนส่งมวลชนกรุงเทพมหานครพ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบข้อบังคับ คำสั่งหรือประกาศอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ให้ปลัดกรุงเทพมหานครรักษาการตามระเบียบนี้และให้มีอำนาจออกคำสั่งเพื่อปฏิบัติการให้เป็นไปตามระเบียบนี้รวมทั้งให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้หมวด ๑บททั่วไป ข้อ ๕ ในระเบียบนี้ระบบขนส่งมวลชน หมายความว่าโครงการระบบขนส่งมวลชนกรุงเทพมหานครประเภทรถไฟฟ้าที่กรุงเทพมหานครรับผิดชอบดำเนินการเงินรายได้จากระบบขนส่งมวลชน หมายความว่าเงินที่สำนักการจราจรและขนส่งได้รับจากค่าบริการประเภทค่าโดยสารของระบบขนส่งมวลชนในส่วนที่กรุงเทพมหานครรับผิดชอบดำเนินการรวมถึงดอกผลที่เกิดจากการนำส่งรายได้จากระบบขนส่งมวลชนล่าช้าหน่วยการคลัง หมายความว่าหน่วยการคลังของสำนักการจราจรและขนส่ง ตามระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงินและการตรวจเงินการจ้าง หมายความว่าการจ้างตามข้อบัญญัติกรุงเทพมหานครว่าด้วยการพัสดุค่าใช้จ่าย หมายความว่าค่าใช้จ่ายที่เกิดจากการดำเนินงานตามโครงการที่กรุงเทพมหานครกำหนดผู้บริหารระบบ หมายความว่าผู้ที่กรุงเทพมหานครว่าจ้างให้เป็นผู้บริหารจัดการระบบขนส่งมวลชนผู้ดำเนินการตั๋วโดยสารร่วม หมายความว่านิติบุคคลที่ทำหน้าที่รับผิดชอบระบบตั๋วโดยสารร่วมที่ได้จดทะเบียนหรือได้รับอนุมัติจากธนาคารแห่งประเทศไทยและเป็นผู้รับผิดชอบระบบตั๋วโดยสารของระบบขนส่งมวลชนรายงานการรับและการจ่ายเงิน หมายความว่ารายงานที่ผู้บริหารระบบจัดทำขึ้นเพื่อสรุปยอดจำนวนรายรับและรายจ่ายของระบบขนส่งมวลชนวันทำการ หมายความว่าวันทำการของธนาคารตามประกาศของธนาคารแห่งประเทศไทยข้อ ๖ บรรดาแบบพิมพ์แบบรายงานการเงิน เอกสาร สมุดบัญชีและทะเบียนต่าง ๆ ที่ใช้ตามระเบียบนี้ให้เป็นไปตามที่ปลัดกรุงเทพมหานครกำหนดข้อ ๗ ผู้มีอำนาจดำเนินการตามระเบียบนี้จะมอบอำนาจเป็นหนังสือให้ผู้ดำรงตำแหน่งใดก็ได้แต่ต้องคำนึงถึงระดับตำแหน่งหน้าที่ และความรับผิดชอบของผู้ได้รับมอบอำนาจเป็นสำคัญ หากเกิดความเสียหายผู้มอบและผู้รับมอบต้องรับผิดตามกฎหมายข้อ ๘ สำนักการจราจรและขนส่งมีหน้าที่ควบคุมดูแลให้มีการดำเนินการเกี่ยวกับเงินรายได้จากระบบขนส่งมวลชนให้ถูกต้องตามระเบียบนี้หมวด ๒การรับเงินและการฝากเงิน ข้อ ๙ เงินรายได้จากระบบขนส่งมวลชนให้นำฝากในบัญชีของธนาคารที่กรุงเทพมหานครกำหนดข้อ ๑๐ กรณีที่กรุงเทพมหานครกำหนดให้ผู้บริหารระบบมีหน้าที่จัดเก็บรายได้จากระบบขนส่งมวลชนเพื่อนำส่งกรุงเทพมหานครให้ดำเนินการดังนี้(๑) กรณีการนำส่งเงินเข้าบัญชีของกรุงเทพมหานครตามข้อ ๙ดำเนินการโดยผู้รับจ้างเดินรถ ให้ถือว่าเป็นการดำเนินการของผู้บริหารระบบโดยผู้บริหารระบบมีหน้าที่ตรวจสอบให้มีการดำเนินการโดยถูกต้องครบถ้วนหากมีการจัดตั้งผู้ดำเนินการตั๋วโดยสารร่วมซึ่งกรุงเทพมหานครต้องเข้าร่วมและใช้บริการของผู้ดำเนินการตั๋วโดยสารร่วมดังกล่าวผู้บริหารระบบยังคงมีหน้าที่ตรวจสอบให้มีการดำเนินการโดยถูกต้องครบถ้วน(๒) ผู้บริหารระบบต้องนำส่งเงินรายได้จากระบบขนส่งมวลชนเข้าบัญชีธนาคารตามข้อ๙ ทุกวัน หลังการประมวลผลด้วยระบบคอมพิวเตอร์เพื่อคำนวณหายอดเงินรายได้จากระบบขนส่งมวลชนหากผู้บริหารระบบนำส่งเงินเข้าบัญชีดังกล่าวไม่ทันในวันนั้นก็ให้นำส่งหรือโอนเงินเข้าบัญชีในวันรุ่งขึ้นหรือวันเปิดทำการของธนาคารถัดไปโดยผู้บริหารระบบต้องนำดอกเบี้ยของเงินรายได้ที่ไม่ได้นำส่งดังกล่าวส่งเข้าเป็นเงินรายรับของกรุงเทพมหานครด้วยในกรณีที่วันหยุดหรือวันหยุดพิเศษอื่นของผู้บริหารระบบหรือวันหยุดธนาคารไม่ตรงกับวันหยุดราชการ หรือวันหยุดอื่นที่มีผลให้ไม่สามารถดำเนินการส่งเงินให้กรุงเทพมหานครได้ตามกำหนดให้ผู้บริหารระบบนำส่งเงินในวันทำการถัดไป(๓)ผู้บริหารระบบต้องทำรายงานการฝากเงินที่มีรายละเอียดของยอดจำนวนเงินพร้อมหลักฐานที่เกี่ยวข้องส่งให้หน่วยการคลังทุกครั้งที่มีการฝากเงินนอกจากนั้น ผู้บริหารระบบต้องทำรายงานการฝากเงินส่งให้หน่วยการคลังตามรายละเอียดที่กรุงเทพมหานครกำหนดดังนี้(๑) รายงานรายเดือน(๒) รายงานรายไตรมาสและ(๓) รายงานทุกสิ้นปีงบประมาณให้สำนักการจราจรและขนส่งตรวจสอบความถูกต้องของรายงานดังกล่าวแล้วแจ้งให้สำนักการคลังและสำนักงบประมาณกรุงเทพมหานครทราบโดยเร็วข้อ ๑๑ การคิดคำนวณยอดเงินรายได้ของกรุงเทพมหานครหลังจากวันที่ได้รับเงินให้เป็นไปตามหลักเกณฑ์และเงื่อนไข ดังต่อไปนี้(๑) หลังจากมีการนำส่งเงินแล้วพบว่ายอดเงินรายได้จากระบบขนส่งมวลชนที่นำส่งไปแล้วน้อยกว่ายอดเงินรายได้ของกรุงเทพมหานครที่ควรได้รับจริง ให้ผู้บริหารระบบนำส่งเงินรายได้จำนวนที่ขาดเข้าบัญชีธนาคารตามข้อ๙ ให้ครบถ้วนส่วนดอกผลตั้งแต่วันที่ขาดจนถึงวันที่นำส่งจริงให้ส่งเข้าเป็นเงินรายรับของกรุงเทพมหานคร(๒) หลังจากมีการนำส่งเงินแล้วพบว่ายอดเงินรายได้จากระบบขนส่งมวลชนที่นำส่งไปแล้วมากกว่ายอดเงินรายได้จากระบบขนส่งมวลชนที่ควรได้รับจริงให้นำยอดเงินที่เกินไปหักจากยอดเงินที่กรุงเทพมหานครควรได้รับในงวดถัดไป(๓)กรณีที่ไม่สามารถคำนวณเงินรายได้จากระบบขนส่งมวลชนหรือจัดทำรายงานการนำส่งเงินได้ทันภายในวันที่กำหนดด้วยเหตุขัดข้องใดๆที่เป็นเหตุสุดวิสัย ผู้บริหารระบบจะต้องนำส่งเงินด้วยยอดรายได้รวมเท่ากับยอดรายได้ของวันเดียวกันของสัปดาห์ก่อนหน้าแต่ถ้าหากตรงกับวันหยุดทำการให้เทียบจากสัปดาห์ก่อนหน้านั้นส่วนยอดเงินที่คลาดเคลื่อนจากความเป็นจริงให้ปฏิบัติตามข้อ ๑๑ (๑) หรือ ๑๑ (๒)แล้วแต่กรณีข้อ ๑๒ กรณีที่การรับเงินรายได้จากระบบขนส่งมวลชนจำเป็นต้องปิดรับเกินเวลาเที่ยงคืนของวันนั้นให้ถือว่าเงินรายรับหลังจากเวลาเที่ยงคืนในส่วนที่ไม่เกินกว่าสองชั่วโมงหลังเที่ยงคืนเป็นเงินรายได้ของกรุงเทพมหานครวันเดียวกันข้อ ๑๓ ดอกเบี้ยจากเงินรายได้จากระบบขนส่งมวลชนตามข้อ๑๐ (๒) รวมทั้งดอกผลที่เกิดขึ้นตามข้อ ๑๑ (๑) และค่าปรับตามสัญญาให้สำนักการจราจรและขนส่งนำฝากเข้าบัญชีรายรับกรุงเทพมหานครหมวด ๓การจ่ายเงิน ข้อ ๑๔ เงินรายได้จากระบบขนส่งมวลชนให้นำไปเป็นค่าใช้จ่ายในการดำเนินการระบบขนส่งมวลชนดังนี้(๑) ค่าจ้างผู้บริหารระบบ(๒) ค่าใช้จ่ายผู้รับจ้างเดินรถระบบขนส่งมวลชน(๓) ค่าใช้จ่ายอื่นตามที่ผู้ว่าราชการกรุงเทพมหานครกำหนดข้อ ๑๕ ให้สำนักการจราจรและขนส่งจัดให้มีหนังสือมอบอำนาจให้ผู้บริหารระบบสามารถเบิกเงินจากบัญชีธนาคารตามข้อ๙ เพื่อนำไปจ่ายเป็นค่าใช้จ่ายตามระเบียบนี้โดยสำนักการจราจรและขนส่งต้องควบคุมดูแลการจ่ายเงินของผู้บริหารระบบให้ดำเนินการโดยถูกต้องข้อ ๑๖ ในวันสิ้นเดือนผู้บริหารระบบต้องรวบรวมยอดรายได้จากระบบขนส่งมวลชนและยอดค่าใช้จ่ายประจำเดือนโดยผู้บริหารระบบมีหน้าที่นำเงินรายได้จากระบบขนส่งมวลชนจากบัญชีธนาคารตามข้อ ๙มาจ่ายเป็นค่าใช้จ่ายประจำเดือนตามข้อ ๑๔ ในกรณี(๑) รายรับน้อยกว่ารายจ่ายผู้บริหารระบบมีหน้าที่จ่ายส่วนที่ขาดจนครบ(๒) รายรับมากกว่ารายจ่ายหลังจากผู้บริหารระบบจ่ายรายจ่ายประจำเดือนแล้วสำนักการจราจรและขนส่งมีหน้าที่นำส่งรายรับสุทธิประจำเดือนให้แก่กรุงเทพมหานครโดยผู้บริหารระบบมีหน้าที่หักภาษี ณ ที่จ่ายของค่าใช้จ่ายตามข้อ ๑๔และนำส่งกรมสรรพากร พร้อมรายงานภาระภาษีให้สำนักการจราจรและขนส่งทราบข้อ ๑๗ ทุกครั้งที่มีการจ่ายเงินผู้บริหารระบบต้องจัดทำรายงานการจ่ายเงินพร้อมทั้งหลักฐานที่เกี่ยวข้องให้ถูกต้องครบถ้วนแล้วส่งให้สำนักการจราจรและขนส่งทันทีโดยสำนักการจราจรและขนส่งต้องดำเนินการตรวจสอบให้มีการดำเนินการโดยถูกต้องครบถ้วนหมวด ๔เบ็ดเตล็ด ข้อ ๑๘ การนำส่งเงินรายรับสุทธิตามข้อ ๑๖ (๒)และเงินตามข้อ ๑๓ เป็นรายรับกรุงเทพมหานครนั้นให้สำนักการจราจรและขนส่งนำฝากเข้าบัญชีรายรับของกรุงเทพมหานคร ทั้งนี้ ต้องจัดทำใบนำส่งเงินพร้อมสำเนาใบนำฝากเงินธนาคารส่งสำนักการคลังในวันนั้นถ้าส่งไม่ทันให้นำส่งในวันรุ่งขึ้นหรือวันเปิดสำนักงานโดยระบุเหตุผลที่นำส่งไม่ทันไว้ด้วยใบนำส่งต้องลงชื่อผู้อำนวยการสำนักการจราจรและขนส่งเป็นผู้ส่งผู้อำนวยการสำนักการคลังหรือหัวหน้าหน่วยการคลังของสำนักการคลังและเจ้าหน้าที่ผู้ได้รับมอบหมายในสำนักการคลังเป็นผู้ลงชื่อรับไว้เป็นหลักฐานข้อ ๑๙ ผู้บริหารระบบต้องจัดทำรายงานการรับและการจ่ายเงินทุกหกเดือนเพื่อส่งให้สำนักการจราจรและขนส่งตรวจสอบแล้วให้สำนักการจราจรและขนส่งแจ้งสำนักการคลังและสำนักงบประมาณกรุงเทพมหานครทราบและรายงานผู้ว่าราชการกรุงเทพมหานครทราบด้วยข้อ ๒๐ ในกรณีที่มีเหตุพิเศษสมควรปฏิบัติเป็นอย่างอื่นหรือที่ไม่มีกำหนดไว้ในระเบียบนี้ให้เสนอผู้ว่าราชการกรุงเทพมหานครพิจารณาสั่งการเป็นกรณีๆ ไปประกาศณ วันที่ ๒ พฤษภาคม พ.ศ. ๒๕๕๕หม่อมราชวงศ์สุขุมพันธุ์บริพัตรผู้ว่าราชการกรุงเทพมหานครปริยานุช/ผู้จัดทำ๑๐ พฤษภาคม๒๕๕๕ณัฐพร/ผู้ตรวจ๑๐ พฤษภาคม๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๗๕ ง/หน้า ๑/๓ พฤษภาคม ๒๕๕๕